హైదరాబాద్: ఏపీ సీఎం చంద్రబాబు రుద్రమదేవి సినిమాకు వినోదపు పన్ను ఎందుకు మినహాయింపు ఇవ్వలేదని ప్రశ్నించడం తప్పా..? అని ఆ సినిమా దర్శకుడు గుణశేఖర్ ట్విట్టర్ ద్వారా ఆవేదన వ్యక్తం చేశారు. మరో చారిత్రాత్మక చిత్రం ‘గౌతమీపుత్ర శాతకర్ణి’కి మినహాయింపు ఇచ్చి తన చిత్రానికి ఎందుకివ్వలేదని గతంలో ఆయన ప్రశ్నించిన విషయం తెలిసిందే. తాజాగా ఏపీ ప్రభుత్వం ప్రకటించిన నంది అవార్డుల్లో రుద్రమదేవికి చోటు దక్కలేదు. ఈ నేపథ్యంలో గుణశేఖర్ ట్విట్టర్ ద్వారా ‘‘ఇప్పుడు ప్రకటించిన 2014, 15,16, సంవత్సరాల అవార్డుల విషయంలో ఎవరు ప్రశ్నించినా వాళ్లని మూడేళ్లపాటు అవార్డులకి అనర్హులుగా ప్రకటిస్తారట.!. అసలు మనం ఏ దేశంలో ఉన్నాం..? స్వతంత్ర భారతంలోనేనా..? మహిళా సాధికారతని చాటి చెబుతూ తీసిన ‘రుద్రమదేవి’ ఎందుకు మూడు ఉత్తమ చిత్రాల్లో ఏదో ఒకదానికి ఎంపిక కాలేకపోయింది..? కనీసం జ్యూరీ గుర్తింపునకు కూడా నోచుకోలేకపోయింది...? మర్చిపోయిన తెలుగు జాతి చరిత్రని వీడెవడో వెతికి సినిమా తీసి గుర్తు చేశాడు. మళ్లీ ఇప్పుడు అవార్డులిచ్చి గుర్తు చేయడం ఎందుకనుకున్నారా..?. ఇలాంటి చిత్రాన్ని ప్రోత్సహిస్తే సమాజానికి తప్పుడు సంకేతాలు వెళ్తాయని భావించారా..?. అదే అయితే ‘‘ రుద్రమదేవి’’ లాంటి చిత్రాన్ని నిర్మించినందుకు నన్ను క్షమించండి’’ అని అన్నారు.
hyderabad: apy cm chandrababu rudramadevi sinimaaku vinodapu pannu enduku minahaayimpu ivvaledani prasninchadam tappa..? ani aa sinima darsakudu gunasekhar twitter dwara aavedana vyaktam chesaru. maro chaaritraatmaka chitram ‘goutameeputra saatakarni’ki minahaayimpu ichi tana chitraaniki endukivvaledani gatamlo aayana prasninchina vishayam telisinde. taajaagaa apy prabhutvam prakatinchina nandi avaardullo rudramadeviki chotu dakkaledu. ee nepathyamlo gunasekhar twitter dwara ‘‘ippudu prakatinchina 2014, 15,16, samvatsaraala avaardula vishayamlo evaru prasninchinaa vaallani moodellapaatu avaardulaki anarhulugaa prakatistaarata.!. asalu manam e desamlo unnam..? swatantra bharatamlonena..? mahila saadhikaaratani chaati chebutuu teesina ‘rudramadevi’ enduku moodu uttama chitraallo edho okadaaniki empika kaalekapoyindi..? kaneesam juri gurtimpunaku kuudaa nochukolekapoyindi...? marchipoyina telugu jaati charitrani veedevado vetiki sinima teesi gurtu cheshaadu. malli ippudu avaardulichi gurtu cheyadam endukanukunnara..?. ilanti chitraanni prothsahiste samaajaaniki tappudu sanketaalu veltaayani bhavinchara..?. adhe ayithe ‘‘ rudramadevi’’ lanti chitraanni nirminchinanduku nannu kshaminchandi’’ ani annaru.